
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 207 


8 Οκτωβρίου 1997 


ΠΕ ΡΙΕΧΟΜΕ ΝΑ 

ΠΡΑΞΕΙΣ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 

Καθιέρωση ωρών προσέλευσης των υπαλλήλων των Δημο¬ 
σίων Υπηρεσιών, των Ν.Π.Δ.Δ., των Ο.Τ.Α., των Δημο¬ 
σίων Επιχειρήσεων και Οργανισμών, των Τραπεζών και 
των Εμπορικών Καταστημάτων, καθώς και των αυτοα¬ 
πασχολούμενων στα εμπορικά τους καταστήματα στο 
Νομό Αττικής εκτός των νήαεων κατά τη χειμερινή πε¬ 
ρίοδο 1997 - 1998. 1 

ΠΡΟΕΔΡΙΚΑ ΔΙΑΤΑΓΜΑΤΑ 

284. Προαγωγή του Έμμισθου Υποπροξενείου της Ελλά¬ 
δος στην Κορυτσά σε Έμμισθο Γενικό Προξενείο, 
καθορισμός περιφέρειας δικαιοδοσίας του και ορ¬ 


γανικής συνθέσεώς του. 2 

285. Τροποποίηση διατάξεων των άρθρων 2 και 17 του 
Π.Δ. 609/1985 (ΦΕΚ Α'223) . 3 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Αναπροσαρμογή των τηρουμένων στην Τράπεζα της Ελ¬ 
λάδος σε δραχμές διαθεσίμων του Διεθνούς Νομι¬ 
σματικού Ταμείου (Δ.Ν.Τ.). 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στο Π.Δ. 88/97 αρμοδιότητας 
Υπουργείου Εμπορικής Ναυτιλίας . 5 


ΠΡΑΞΕΙΣ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 


ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 
Καθιέρωση ωρών προσέλευσης των υπαλλήλων των Δημο¬ 
σίων Υπηρεσιών, των Ν.Π.Δ.Δ., των Ο.Τ.Α., των Δημοσίων 
Επιχειρήσεων και Οργανισμών, των Τραπεζών και των 
Εμπορικών Καταστημάτων, καθώς και των αυτοαπασχο¬ 
λούμενων στα εμπορικά τους καταστήματα στο Νομό Αττι¬ 
κής εκτός των νήσεων κατά τη χειμερινή περίοδο 1997 - 
1998. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Τις διατάξεις της παρ. 1 του άρθρου 44 του Συντάγμα¬ 
τος. 

β) Την εξαιρετικώς επείγουσα και απρόβλεπτη ανάγκη για 
την καθιέρωση κλιμακωτών ωρών προσέλευσης και κατ' επέ¬ 


κταση και αποχώρησης των υπαλλήλων των Δημοσίων Υπηρε¬ 
σιών (ΔΥ.), των Νομικών Προσώπων Δημοσίου Δικαίου 
(Ν.Π.Δ.Δ.), των Οργανισμών και Επιχειρήσεων (πρώην 
ΔΕΚΟ), των Τραπεζών και των Εμπορικών Καταστημάτων, 
καθώς και των αυτοαπασχολούμενων στα Εμπορικά τους κα¬ 
ταστήματα στην Περιοχή του Νομού Αττικής, εκτός των νή¬ 
σων, κατά τη χειμερινή περίοδο, για την περιστολή της ιδιαί¬ 
τερα αυξημένης στην περιοχή αυτή ατμοσφαιρικής ρύπανσης, 
που προκαλεί και η ταυτόχρονη μαζική μετακίνηση των εργα¬ 
ζομένων στους χώρους της εργασίας τους. 

γ) Το γεγονός ότι η εφαρμογή του κλιμακωτού ωραρίου, 
κατά τη θερινή περίοδο 1994,1995,1996 και 1997 σύμφωνα 
με τα σχετικά στοιχεία είχε θετική επίδραση στις κυκλοφορια- 
κές συνθήκες τόσο κατά την πρωινή πρδσέλευση όσο και 
κατά την απογευματινή αναχώρηση και κατά συνέπεια και στη 
μείωση της ατμοσφαιρικής ρύπανσης. 

δ) Την αδυναμία άμεσης αντιμετώπισης των προαναφερο- 
μένων συνεπειών με έγκαιρη νομοθετική ρύθμιση με τυπικό 
νόμο ψηφιζόμενο από τη Βουλή. 

ε) Εισαγωγή ειδικού συστήματος κυρώσεων, ώστε να κατα¬ 
στεί ευχερέστερη η συμμόρφωση των διοικουμένων στα μέ¬ 
τρα αυτά. 

στ) Την ομόφωνη απόφαση των ενδιαφερομένων φορέων 
κατά την σύσκεψη της 16.9.1997 στο ΥΠΕ.ΧΩ.Δ.Ε. 

Με πρόταση του Υπουργικού Συμβουλίου, αποφασί¬ 
ζουμε: 

Αρθρο 1 

Ώρες προσέλευσης 

1. Από 1ης Οκτωβρίου 1997 μέχρι 31 Μαΐου 1998 εφαρμό¬ 
ζονται τα ακόλουθα στο Νομό Αττικής εκτός των νήσων: 

α) Δημόσιοι Οργανισμοί και Επιχειρήσεις, Δημόσιες Υπηρε¬ 
σίες, Ν.Π.Δ.Δ., Ο.Τ.Α. 

Ώρα προσέλευσης 07.30' π.χ. (ισχύει η ελαστική ώρα προ¬ 
σέλευσης κατά μισή ώρα). 

β) Τράπεζες και οι πόσης φύσεως θυγατρικές τους του 
χρηματοπιστωτικού τομέα. 

Ωράριο συναλλαγών: 

Δευτέρα - Τρίτη - Τετάρτη - Πέμπτη: 8.00' π.μ. με 2.00' 
μ.μ. 

Παρασκευή: 8.00' π.μ. με 13.30' μ.μ. 

(Ώρα προσέλευσης προσωπικού;) 

Δευτέρα -Τρίτη - Τετάρτη - Πέμπτη: 7.45' π.μ. με 3.30' 
μ.μ. 

Παρασκευή: 7.40 π.μ. με 3.00' μ.μ. 

Οι ασφαλιστικές εταιρείες εφαρμόζουν δικό τους κλιμα¬ 
κωτό ωράριο. 

γ) Κρεοπωλεία, Φούρνοι, Είδη Οικοδομών, Χρώματα και 
Σιδηρικά, Ιχθυοπωλεία, Οπωρολαχανοπωλεία, Βαφεία, Κα- 

θαριστήρια, Αρτοποιεία, Χονδρεμπόριο, Βιοτεχνίες και Εργα¬ 
στήρια. 

Ώρα έναρξης λειτουργίας: 07.30' π.μ. 

δ) Εμπορικά καταστήματα (Πολυκαταστήματα, Είδη ένδυ¬ 
σης, Χρυσοχοεία, Καλλυντικά, Βιβλιοπωλεία, Δίσκοι, Ηλε¬ 
κτρικά, Υαλικά, κ.λπ.). 

Ώρα έναρξης λειτουργίας: 09.00" π.μ. 

ε) δυρβΓ Μει-Κθΐε που βρίσκονται στο κέντρο της πόλης της 
Αθήνας (εντός του εσωτερικού δακτυλίου) και στις περιμετρι¬ 
κές οδούς του εσωτερικού δακτυλίου: 

- Πανόρμου 

- Πατησίων, Αριστοτέλους, Γ' Σεπτεμβρίου, Αχαρνών, Λιο¬ 
σίων, Κυψέλης, Λένορμαν, (Γαλατσίου (Αθήνα). 

- Φιλολάου (Παγκράτι) 

- Φορμίωνος (από Ριζάρη μέχρι Καραολή και Δημητρίου), 
(Παγκράτι - Βύρωνα). 

-Υμηττού (από Βρυαξ'ιδος μέχρι Χίου) (Παγκράτι) 

- Γ. Παπανδρέου (από Παπάγου μέχρι τη συμβολή της με 
Κοκκινοπούλου) (Ζωγράφου) 

- Ούλοφ Πάλμε (Ιλίσια) 

- Ιερά Οδό (από Κηφισσού έως θηβών) (Αιγάλεω) 

- θηβών (από Λόφο Αξιωματικών έως Ιερά Οδό) (Αιγά¬ 
λεω) 

- Λεωφόρο Βουλιαγμένης 

- Αγ. Δημητρίου - Στριγγάρι (ευρύτερη περιοχή πλατ. Κα- 
λογήρων) 

- Ελ. Βενιζέλου (Θησέως - Δημοσθένους - Σιβιτανίδου - 
Δαβάκη) 

- (περιοχή Καλλιθέας) 

- Ελ. Βενιζέλου - Αρτάκης - Μάχης Αναλάτου - Ομήρου - 
25ης Μαρτίου και 2ας Μαΐου (πλατ. Ν. Σμύρνης) (περιοχή Ν. 
Σμύρνης) 

- Αχιλλέως - Αμφιθέας - Αγ. Βαρβάρας (περιοχή Π. Φαλή¬ 
ρου) 

-Λαγουμιτζή - Δημητρακοπούλου - Βεΐκου - Πειραιώς 
(περιοχή Αθηνών) 

Ώρα έναρξης λειτουργίας: 8.15" π.μ. 

2. Ο αριθμός των ωρών απασχόλησης των κατά την παρά¬ 
γραφο 1 του παρόντος άρθρου κατηγοριών προσωπικού, που 
ισχύει κατά τη δημοσίευση της παρούσης πράξεως δεν θίγε¬ 
ται. 

"Αρθρο 2 
Εξαιρέσεις 

1. Από τις ρυθμίσεις του άρθρου 1 εξαιρούνται: 

α. Η Προεδρία της Δημοκρατίας. 

β. Τα γραφεία του Πρωθυπουργού, Υπουργών, Αναπληρω¬ 
τών Υπουργών, Υφυπουργών, Γενικών Γραμματέων, Προέ¬ 
δρων Νομαρχιακών Αυτοδιοικήσεων και Νομαρχών. 

γ. Τα Υπουργεία Εθνικής "Αμυνας, Δημόσιας Τάξης και 
Εμπορικής Ναυτιλίας, καθώς και οι υπηρεσίες και οι σχολές 
αυτών. Το Υπουργείο Τύπου και Μέσων Μαζικής Ενημέρω¬ 
σης, οι υπηρεσίες του οποίου λειτουργούν σε εικοσιτετράωρη 
βάση. 

δ. Το Εθνικό Τυπογραφείο. 

ε. Το εκπαιδευτικό προσωπικό όλων των βαθμιδών Εκπαί¬ 
δευσης καθώς και το εκπαιδευτικό προσωπικό των εκπαιδευ¬ 
τικών μονάδων του ΟΑΕΔ. 

στ. Το προσωπικό της Υπηρεσίας Πολιτικής Αεροπορίας. 

ζ. Οι οδηγοί αυτοκινήτων Εθνικής Υπηρεσίας Πληροφο¬ 
ριών. 

η. Τα νοσηλευτικά ιδρύματα, οι υγειονομικοί σχηματισμοί 
των Υπουργείων, ΟΤΑ και ΝΠΔΔ, τα αγροτικά ιατρεία, οι 
υγειονομικοί σταθμοί, οι σχολές επισκεπτριών και αδελφών 
νοσοκόμων και τα φαρμακεία. 

θ. Τα ιδρύματα και οι σχολές κοινωνικής πρόνοιας (πλην 
ΠΙΚΠΑ και ΕΟΠ). 

ι. Οι φυλακές, τα σωφρονιστικά καταστήματα και ιδρύματα 


αγωγής ανηλίκων, τα θεραπευτικά καταστήματα κρατουμέ¬ 
νων, τα καταστήματα της Κεντρικής Αποθήκης Υλικού Φυλα¬ 
κών των δικαστηρίων και λοιπών δικαστικών υπηρεσιών. 

ια. Το προσωπικό των μουσείων, των αρχαιολογικών χώρων, 
των θεάτρων και Βιβλιοθηκών. 

ιβ. Το προσωπικό των σταθμών διοδίων του Ταμείου Εθνι¬ 
κής Οδοποιίας. 

ιγ. Τα εμπορικά καταστήματα και οι επιχειρήσεις στην πε¬ 
ριοχή του ιστορικού και εμπορικού κέντρου του Πειραιά (λι¬ 
μάνι). 

2. Με κοινές αποφάσεις των Υπουργών Εσωτερικών, Δημό¬ 
σιας Διοίκησης και Αποκέντρωσης, Περιβάλλοντος, Χωροτα¬ 
ξίας και Δημοσίων "Εργων, Εργασίας και Κοινωνικών Ασφαλί¬ 
σεων και του κατά περίπτωση αρμοδίου Υπουργού, επιτρέπε¬ 
ται να ορίζονται διαφορετικές ώρες προσέλευσης του προσω¬ 
πικού από τις προβλεπόμενες στο άρθρο 1 της παρούσης, 
εφόσον οι παρεκκλίσεις επιβάλλονται από τη φύση και την 
ιδιαιτερότητα του έργου των οικείων υπηρεσιών. 

Άρθρο 3 

1. Οι παραβάτες των μέτρων του άρθρου 1 παρ. γ' και δ' της 
πράξης Νομοθετικού Περιεχομένου τιμωρούνται σύμφωνα με 
τη διάταξη του άρθρου 458 του Ποινικού Κώδικα. 

2. Ανεξάρτητα από την τυχόν ποινική τους ευθύνη κατά την 
προηγούμενη παράγραφο, στους παραβάτες φυσικά ή νομικά 
πρόσωπα της παρ. 1 μπορεί να επιβληθεί με απόφαση του 
Υπουργού ΠΕ.ΧΩ.Δ.Ε. διοικητική ποινή προστίμου 100.000 
ως 1.000.000 δρχ. που εισπράττεται σύμφωνα με το Νόμο 
περί εισπράξεως δημοσίων εσόδων. 

3. Οι παραβάσεις των παραγράφων 1 και 2 βεβαιώνονται 
από τα οικεία αστυνομικά "Οργανα ή άλλες αρμόδιες κατά το 
νόμο αρχές. 

Άρθρο 4 

1. Η παρούσα πράξη θα κυρωθεί νομοθετικά, κατά το άρ¬ 
θρο 44 παράγραφος 1 του Συντάγματος. 

Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα, 7 Οκτωβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

ΤΑ ΜΕΛΗ 

ΑΛ. ΠΑΠΑΔΟΠΟΥΛΟΣ, ΘΕΟΔ. ΠΑΓΚΑΛΟΣ, ΓΙΑΝΝΟΣ ΠΑΠΑΝΤΩΝΙΟΥ, 
ΒΑΣΩ ΠΑΠΑΝΔΡΕΟΥ, ΚΩΝΣΤ. ΛΑΛΙΩΤΗΣ, ΓΕΡΑΣ. ΑΡΣΕΝΗΣ, ΜΙΛΤ. 
ΠΑΠΑΪΩΑΝΝΟΥ, ΚΩΝΣΤ. ΓΕΙΤΟΝΑΣ, ΕΥΑΓΓ. ΓΙΑΝΝΟΠΟΥΛΟΣ, 
ΕΥΑΓΓ. ΒΕΝΙΖΕΛΟΣ, ΣΤΑΥΡΟΣ ΣΟΥΜΑΚΗΣ, ΦΙΛ. ΠΕΤΣΑΛΝΙΚΟΣ, 
ΕΛΙΣΑΒΕΤ ΠΑΠΑΖΩΗ, ΑΝΑΣΤ. ΜΑΝΤΕΛΗΣ, ΔΗΜ. ΡΕΠΠΑΣ, ΓΕΩΡΓ. 
ΠΑΠΑΝΔΡΕΟΥ. 

-♦- 

ΠΡΟΕΔΡ ΙΚΑ ΔΙΑΤΑ ΓΜΑΤΑ 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 284 
Προαγωγή του Έμμισθου Υποπροξενείου της Ελλάδος στην 
Κορυτσά σε Έμμισθο Γ ενικό Προξενείο, καθορισμός περι¬ 
φέρειας δικαιοδοσίας του και οργανικής συνθέσεώς του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 4 του άρθρου 24 του Ν. 419/1976 «Περί 
Οργανισμού του Υπουργείου Εξωτερικών» (Α' 221) καθώς και 

τις παραγράφους 5 και 8 του ιδ'ιου άρθρου, όπως αντικατα- 
στάθηκε από το άρθρο 8 του Ν. 1104/1980 «Περί εκπροσω- 
πήσεως της Ελλάδος στις Ευρωπαϊκές Κοινότητες, ιδρύσεως 
Διπλωματικών και Προξενικών Αρχών και ρυθμίσεως άλλων 
συναφών οργανωτικών θεμάτων» (Α' 298). 

2. Την από 20 Ιουνίου 1996 Ανακοίνωση του Υπουργού 
Εξωτερικών για την «Συμφωνία Ελλάδος - Αλβανίας αναφο¬ 
ρικά με την ίδρυση Προξενικών Αρχών στις δύο χώρες» (Α' 
154). 

3. Την 1112/Π.Ρ/Κ-1/ΑΣ 782/20.4.1997 γνώμη της Πρε¬ 
σβείας της Ελλάδος στα Τίρανα. 

4. Το άρθρο 22 παρ. 3 του Ν. 2362/1995 «Περί Δημοσίου 
Λογιστικού, ελέγχου των δαπανών του κράτους και άλλες δια¬ 
τάξεις» (Α' 247). 

5. Το γεγονός ότι από τις διατάξεις του παρόντος διατάγμα¬ 
τος προκαλείται δαπάνη για το χρονικό διάστημα από 1.6.97 
έως 31.12.97, κατ’ εκτίμηση ποσού δρχ. 56.000.000, η 
οποία δύναται να καλυφθεί από τις πιστώσεις του προϋπολο¬ 
γισμού του ΥΠΕΞ, (ειδικός φορέας 120, ΑΚΕ 0232, 0332, 
0813, 0823, 0824), ενώ η δαπάνη για το καθένα από τα επό¬ 
μενα πέντε έτη ανέρχεται στο ποσό των δρχ. 100.000.000 
περίπου. 

6. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) το οποίο προ¬ 
στέθηκε με το άρθρο 27 του Ν. 2081/1992 (Α' 154) και τρο¬ 
ποποιήθηκε με το άρθρο 1 παρ. 2εδ.α'του Ν. 2469/1997 (Α' 
38). 

7. Την 1107147/1239/0006Α/4.10.96 κοινή απόφαση 
του Πρωθυπουργού και του Υπουργού Οικονομικών περί ανά¬ 
θεσης αρμοδιοτήτων στους Υφυπουργούς Οικονομικών (Β' 
922). 

8. Την 351/1997 γνωμοδότηση του Συμβουλίου της Επι¬ 
κράτειας μετά από πρόταση του Υπουργού Εξωτερικών και 
του Υφυπουργού Οικονομικών, αποφασίζουμε: 

Αρθρο 1 

1. Το Έμμισθο Υποπροξενείο της Ελλάδος στην Κορυτσά 
προάγεται σε Έμμισθο Γενικό Προξενείο με την κατωτέρω σε 
προσωπικό οργανική σύνθεση: 

Γ ενικός Πρόξενος - Σύμβουλος Πρεσβείας Α' ή Β' τάξεως 

Πρόξενος - Γραμματέας Πρεσβείας Α' ή Β' τάξεως 

Δύο (2) θέσεις Διοικητικών Γραμματέων 

Μία (1) θέση Βοηθητικού Προσωπικού. 

2. Η ανωτέρω σύνθεση σε προσωπικό του Έμμισθου Γενι¬ 
κού Προξενείου της Ελλάδος στην Κορυτσά πραγματούται δι’ 
ανακατανομής ως εξής: 

• Μία (1) θέση Συμβούλου Πρεσβείας Α' ή Β' τάξεως μετα- 
φέρεται από την Κεντρική Υπηρεσία. 

• Μία (1) θέση Γραμματέα Πρεσβείας Α' ή Β' τάξεως μετα- 
φέρεται από την Μόνιμη Αντιπροσωπεία στον «Οργανισμό 
Τροφίμων και Γεωργίας» (ΡΑΟ), η οποία έχει καταργηθεί σύμ¬ 
φωνα με τη διάταξη του άρθρου 12 παρ. 2α του Ν. 2297/ 
1995 Οργάνωση και λειτουργία των Γ ραφείων Οικονομικών 
και Εμπορικών Υποθέσεων του Υπορυγείου Εθνικής Οικονο¬ 
μίας και άλλες διατάξεις» (Α' 50). 

• Δύο (2) θέσεις Διοικητικών Γραμματέων μεταφέρονται 
από το Προξενείο της Ελλάδος στη Γένοβα το οποίο έχει κα¬ 
ταργηθεί σύμφωνα με το Προεδρικό Διάταγμα 108/1995 
«Κατάργηση Έμμισθων Προξενικών Αρχών» (Α' 71), άρθρο 
μόνο παρ. 1. 

• Μία (1) θέση Βοηθητικού Προσωπικού μεταφέρεται από 
το Γ ενικό Προξενείο της Ελλάδος στη Βαρκελώνη του οποίου 
η οργανική σύνθεση ορίσθηκε με το Προεδρικό Διάταγμα 29/ 
1991, άρθρο μόνο παρ. 2 «Καθορισμός της περιφέρειας δι¬ 
καιοδοσίας και της οργανικής σύνθεσης του Έμμισθου Γενι¬ 
κού Προξενείου Βαρκελώνης» (Α' 10). 

3. Η περιφέρεια δικαιοδοσίας του ανωτέρω Έμμισθου Γ ενι¬ 
κού Προξενείου περιλαμβάνει τους νομούς Κορυτσάς, Πό- 


γραδετς, Ντεβόλ και Κολόνιας. Η τελευταία αφαιρείται από 
την περιφέρεια δικαιοδοσίας του Γ ενικού Προξενείου της Ελ¬ 
λάδος στο Αργυρόκαστρο, όπως ορίσθηκε με το άρθρο 16 
παρ. 3 του Ν. 2080/1992 «Σύσταση και κατάργηση Διπλωμα¬ 
τικών και Προξενικών Αρχών. Ρύθμιση διοικητικών θεμάτων 
του Υπουργείου Εξωτερικών» (Α' 153). 

Αρθρο 2 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Εξωτερικών αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 1 Οκτωβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΥΦΥΠ. ΟΙΚΟΝΟΜΙΚΩΝ 

ΘΕΟΔΩΡΟΣ ΠΑΓΚΑΛΟΣ ΝΙΚΟΛΑΟΣ ΧΡΙΣΤΟΔΟΥΛΑΚΗΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 285 
Τροποποίηση διατάξεων των άρθρων 2 και 17 του Π.Δ. 609/ 
1985 (ΦΕΚ Α' 223). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 8 του άρθρου 4 και των παραγ. 1 
και 2 του άρθρου 18 του Ν. 1418/1984 (ΦΕΚ Α' 23). 

2. Τις διατάξεις του άρθρου 29Α του Ν. 1558/1985, όπως 
προστέθηκε με το άρθρο 27 του Ν. 2081 /1992 (ΦΕΚ Α' 154), 
και τροποποιήθηκε με το άρθρο 1 παρ. 2 εδ. α' του Ν. 2469/ 
1997 (Α'38). 

3. Το γεγονός ότι από τις διατάξεις του παρόντος Διατάγμα¬ 
τος δεν προκαλείται δαπάνη σε βάρος του κρατικού προϋπο¬ 
λογισμού. 

4. Την αριθμ. 418/1997 γνωμοδότηση του Συμβουλίου της 
Επικράτειας μετά από πρόταση του Υπουργού Περιβάλλο- 
λοντος, Χωροταξίας και Δημοσίων Έργων, αποφασίζουμε: 

Άρθρο 1 

1. Η παράγρ. 7 του άρθρου 2 του Π.Δ. 609/1985, αντικαθί¬ 
σταται ως εξής: 

«7. Οι εργοληπτικές επιχειρήσεις γίνονται δεκτές στις δη¬ 
μοπρασίες και σε κοινοπραξία αν δεν το αποκλείει η διακή¬ 
ρυξη. Οι εργοληπτικές επιχειρήσεις που κοινοπρακτούν πρέ¬ 
πει να ανήκουν όλες στην ίδια με την καλούμενη στη δημο¬ 
πρασία τάξη ή και στην αμέσως ανώτερη τάξη της αυτής κατη¬ 
γορίας (άρθρο 4 παρ. 14 του Ν. 2229/1994)». 

2. Το δεύτερο εδάφιο της παραγρ. 3 του άρθρου 17 του 
Π.Δ. 609/85, αντικαθίσταται ως εξής: 

«Οι ατομικές εργοληπτικές επιχειρήσεις μπορούν να κατα¬ 
θέτουν την προσφορά τους είτε αυτοπροσώπως στην επι¬ 
τροπή διαγωνισμού, είτε με αντιπρόσωπο, διορισμένο με ει¬ 
δικό συμβολαιογραφικό πληρεξούσιο, που κατατίθεται στην 
Επιτροπή». 

3. Μετά το τέταρτο εδάφιο της αυτής παρ. 3 του άρθρου 17 
του Π.Δ. 609/85 προστίθεται το ακόλουθο εδάφιο, που έχει 
ως εξής: 

«Οι ημεδαπές εργοληπτικές επιχειρήσεις οποιοσδήποτε 
νομικής μορφής, οι εργοληπτικές επιχειρήσεις των λοιπών 
Κρατών-Μελών της Ευρωπαϊκής Ένωσης και του Ευρωπαϊ¬ 
κού Οικονομικού Χώρου (ΕΟΧ), καθώς και οι κοινοπραξίες 

των ανωτέρω εργοληπτικών επιχειρήσεων, μπορούν να υπο¬ 
βάλλουν προσφορές, με συστημένη επιστολή, με δική τους 
ευθύνη ως προς το περιεχόμενο των προσφορών και το χρόνο 
περιέλευσης αυτών στην έδρα ή τις έδρες των υπηρεσιών στις 
οποίες θα γίνει η παραλαβή των προσφορών από τις επιτρο¬ 
πές διαγωνισμού». 

Άρθρο 2 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων 
Έργων, αναθέτουμε τη δημοσίευση και εκτέλεση του διατάγ¬ 
ματος αυτού. 

Αθήνα, 2 Οκτωβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΝ. ΛΑΛΙΩΤΗΣ 
-♦- 

ΠΡΑΞΕΙΣ Υ ΠΟΥΡΓΙΚΟΥ ΣΥ ΜΒΟΥΛΙΟΥ 

(4) 

Πράξη 61 της 3.10.1997 

Αναπροσαρμογή των τηρουμένων στην Τράπεζα της Ελλάδος 
σε δραχμές διαθεσίμων του Διεθνούς Νομισματικού Τα¬ 
μείου (Δ.Ν.Τ.). 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του Ν. 1558/1985 «Κυβέρνηση και Κυβερ¬ 
νητικά Όργανα» (ΦΕΚ 137 Α'). 

β. Τις διατάξεις του Ν.Δ. 631/1970 «Περί αυξήσεως του 
μεριδίου συμμετοχής της Ελλάδος εις το Διεθνές Νομισματι¬ 
κόν Ταμείον» (ΦΕΚ 173 Α/21.8.1970), όπως τροποποιήθηκε 
με το Ν.Δ. 113/1974 «Περί αντικαταστάσεως της παρ. 1 του 
άρθρου 3, καθώς και του άρθρου 5 του Ν.Δ. 631 /1970 «Περί 
αυξήσεως του μεριδίου συμμετοχής της Ελλάδος εις το Διε¬ 
θνές Νομισματικόν Ταμείον» (ΦΕΚ 310 Α723.10.1974). 

γ. Την αριθμ. 107391/ΔΟΟ/1113/24.7.1997 κοινή από¬ 
φαση των Υφυπουργών Εθνικής Οικονομίας Αλέξανδρου 
Μπαλτά και Οικονομικών Νικόλαου Χριστουλάκη, η οποία δια¬ 
βιβάσθηκε με το αριθμ. 107387/ΔΟΟ/1112/1.8.1997 έγ¬ 
γραφο του Υπουργείου Εθνικής Οικονομίας, αποφασίζει: 
Αναπροσαρμογή της 30.4.1997. 

1. Εγκρίνει την καταβολή στο Δ.Ν.Τ., από την Τράπεζα της 
Ελλάδος για λογαριασμό της και για λογαριασμό του Ελληνι¬ 
κού Δημοσίου, ποσού Δρχ. 10.495.834.606 (Δέκα δισεκα¬ 
τομμυρίων, τετρακοσίων ενενήντα πέντε εκατομμυρίων, 
οκτακόσιων τριάντα τεσσάρων χιλιάδων, εξακοσίων έξι δραχ¬ 
μών), για την κάλυψη της αναπροσαρμογής της 30.4.1997 


των υπολοίπων διαθεσίμων σε δραχμές που τηρούνται στην 
Τράπεζα της Ελλάδος επ' ονόματι του Δ.Ν.Τ., βάσει της σχά¬ 
σεως που έχει διαμορφώσει η δραχμή έναντι του 30Η. Από το 
ποσό των Δρχ. 10.495.834.606, ποσό Δρχ. 10.019.925.315 
καταβλήθηκε από την Τράπεζα της Ελλάδος για λογαριασμό 
του Ελληνικού Δημοσίου, στο Δ.Ν.Τ. με χρέωση του Προσωρι¬ 
νού λογαριασμού 152313 του Δημοσίου και με πίστωση των 
Λογ. Νο. 1 (Δρ. 10.019.924.666) και Νο. 2 (Δρχ. 649) του 
Δ.Ν.Τ. Το υπόλοιπο ποσό Δρχ. 475.909.291 καταβλήθηκε 
από την Τράπεζα της Ελλάδος για λογαριασμό της με πίστωση 
του Λογ. Νο. 1 του Δ.Ν.Τ. 

2. Εγκρίνει τη σύναψη ατόκου δανείου Δρχ. 
10.019.925.315 που θα χορηγήσει η Τράπεζα της Ελλάδος 
στο Ελληνικό Δημόσιο σύμφωνα με το Ν.Δ. 631/1970, όπως 
τροποποιήθηκε με το Ν.Δ. 113/1974. Το ποσό των Δρχ. 

10.019.925.315 αντιστοιχεί στο ποσό που καταβλήθηκε από 
την Τράπεζα της Ελλάδος για λογαριασμό του Ελληνικού Δη¬ 
μοσίου στο Δ.Ν.Τ. με χρέωση του Προσωρινού Λογαριασμού 
Νο. 152313 του Δημοσίου. Το προϊόν του δανείου Δρχ. 
10.019.925.315 θα κατατεθεί σε πίστωση του Προσωρινού 
Λογαριασμού Νο. 152313 του Δημοσίου για την οριστική τα¬ 
κτοποίησή του. 

Η παρούσα Πράξη να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος Τα μέλη 

Ακριβές Αντίγραφο 

Ο Γ ενικός Γ ραμματέας του Υπουργικού Συμβουλίου 
ΣΩΚΡΑΤΗΣ ΚΟΣΜΙΔΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στο ΦΕΚ 90/Α716.5.97 όπου δημοσιεύθηκε το Π.Δ. 88/97 
με θέμα: «Επιβολή των διεθνών προτύπων στα πλοία που χρη¬ 
σιμοποιούν κοινοτικούς λιμένες ή πλέουν στα ύδατα δικαιο¬ 
δοσίας της Ελλάδας και έχουν σχέση με την ασφάλεια των 
πλοίων, την πρόληψη της ρύπανσης και τις συνθήκες διαβίω¬ 
σης και εργασίας επί των πλοίων (έλεγχος του κράτους του λι¬ 
μένα) σύμφωνα με την οδηγία 95/21 /ΕΚ του Συμβουλίου της 
19ης Ιουνίου 1995» γίνονται οι εξής διορθώσεις σφαλμά¬ 
των: 

- Στη Σελίδα 4013 διαγράφεται το κείμενο της παραγρά¬ 
φου 3 του άρθρ. 9 και αντικαθίσταται ως εξής: «Για την επι¬ 
βολή του μέτρου της απαγόρεσυης του απόπλου ενός πλοίου, 
ο επιθεωρητής εφαρμόζει τα κριτήρια του παραρτήματος VI». 

- Στη σελίδα 4020 στην α’ στήλη στο δεύτερο στίχο της πα¬ 
ραγράφου 3.4 στο νούμερο 11 από το εσφαλμένο «ισχύει» 
στο ορθό «ισχεί». 

(Από το ΥΕΝ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



